C 88/58
MT
Il-Ġurnal Uffiċjali tal-Unjoni Ewropea
24.2.2022
Pubblikazzjoni ta’ komunikazzjoni ta’ approvazzjoni ta’ emenda standard fl-Ispeċifikazzjoni talProdott għal isem fis-settur tal-inbid, kif imsemmi fl-Artikolu 17(2) u (3) tar-Regolament Delegat talKummissjoni (UE) 2019/33 (2022/C 88/07) Din il-komunikazzjoni hija ppubblikata f’konformità mal-Artikolu 17(5) tar-Regolament Delegat tal-Kummissjoni (UE) 2019/33 (1).
KOMUNIKAZZJONI TA’ EMENDA STANDARD LI TIMMODIFIKA D-DOKUMENT UNIKU
Crémant de Bordeaux PDO-FR-A0488-AM06 Data tal-komunikazzjoni: 26 ta’ Novembru 2021 DESKRIZZJONI TAL-EMENDA/I APPROVATA/I 1.
Kodiċi Ġeografiku Uffiċjali Il-communes taż-żona ġeografika ġew aġġornati f’konformità mal-Kodiċi Ġeografiku Uffiċjali.
Il-punt 6 tad-Dokument Uniku ġie emendat.
2.
Varjetajiet tad-dwieli Ġew miżjuda l-varjetajiet tad-dwieli Muscadelle B, Sauvignon B, Sauvignon Gris G u Sémillon B għall-produzzjoni talinbejjed spumanti rożè.
Dawn il-varjetajiet tad-dwieli diġà kienu fost dawk użati għall-produzzjoni tal-inbejjed spumanti bojod.
L-użu ta’ varjetajiet ta’ għeneb bojod fil-btieti tal-inbejjed spumanti rożè kien limitat għal dak li għandu x’jaqsam ma’ din iż-żieda.
Iż-żieda ta’ dawn il-varjetajiet tad-dwieli tagħti ċerta freskezza lill-inbejjed filwaqt li tippreserva l-karatteristiċi organolettiċi tal-inbejjed spumanti rożè.
Din l-emenda ma taffettwax id-Dokument Uniku.
3.
Dispożizzjonijiet agroambjentali Żdiedu d-dispożizzjonijiet agroambjentali li ġejjin mal-Ispeċifikazzjoni: Id-dwieli mejtin iridu jitneħħew mill-irqajja’.
Ma tista’ tinżamm l-ebda dielja mejta fuq l-irqajja’.
Il-kontroll kimiku sħiħ tal-ħaxix ħażin fl-irqajja’ huwa pprojbit.
Il-vitikulturi kollha jridu jikkalkulaw u jirreġistraw l-indiċi tal-frekwenza tat-trattament (IFT) tagħhom.
Dawn l-emendi huma maħsuba biex iqisu aktar l-ambjent u d-domanda ġenerali biex jintużaw inqas prodotti għallprotezzjoni tal-pjanti.
Dawn l-emendi ma jeħtieġu l-ebda bidla fid-Dokument Uniku.
4.
Trasport tal-ħsad Il-kundizzjonijiet għat-trasport tal-ħsad ġew iċċarati biż-żieda ta’ dan li ġej: Id-daqs tal-kontenituri ma għandux jaqbeż 1,20 x 1,00 m fuq kull naħa jew għoli ta’ 0,80 m, b’għoli tat-tagħbija ta’ mhux aktar minn 0,60 m.
Il-perjodu ta’ żmien bejn il-ħsad tal-għeneb u l-għasir ma għandux jaqbeż l-24 siegħa.
Din l-emenda tagħmilha possibbli li jiġi evitat it-tisħiq tal-għeneb waqt it-trasport u b’hekk ittejjeb il-kwalità tiegħu.
Il-punt 5.1 tad-Dokument Uniku ġie emendat skont dan.
(1) ĠU L 9, 11.1.2019, p. 2.